ANDREW WOMMACK EVANKELIUMIN ÄÄRELLÄ
Evankeliumin kuulemisesta opetuslapseksi 11/20
Tervetuloa kuulemaan opetusta Jumalan armosta ja rakkaudesta.
―Tervetuloa evankeliumin äärelle.
Jatkan edelleen opetusta opetuslapseudesta ja evankelioinnista.
Tämä aihe on mullistanut elämäni, työni ja tärkeysjärjestykseni.
Uskon, että Jumala on kutsunut meidät tekemään opetuslapsia.
Olen puhunut tästä jo 10 jakson ajan. Edellisen jakson lopussa -
opetin jakeista Joh. 8:30―31, joissa Jeesus puhui Häneen uskoville.
Haluan lukea uudestaan nämä jakeet, koska opetukseni on täysin erilaista -
kuin tämän päivän opetus yleensä.
Joh. 8:30―32. "Kun hän näin puhui, uskoivat monet häneen.
Niin Jeesus sanoi niille juutalaisille, jotka uskoivat häneen: 'Jos te pysytte -
minun sanassani, niin te totisesti olette minun opetuslapsiani..."
Jos haluamme olla opetuslapsia, meidän pitää pysyä Jumalan sanassa.
"...ja te tulette tuntemaan totuuden, ja totuus on tekevä teidät vapaiksi.'"
Vain totuus, jonka tunnemme, vapauttaa meidät.
Jeesus sanoo, että opetuslapsi on henkilö, joka pysyy Sanassa, -
kunnes todella tuntee totuuden eikä vain tiedä sitä -
ja kunnes tuo totuus on vapauttanut hänet. Tämä on tärkeää.
En sano tätä kritisoidakseni ketään, vaan vastatakseni kysymyksiin.
Haluan tuoda esiin, mikä on ongelma ja miksi asiat eivät toimi.
Muista, että Jeesus puhui ihmisille, jotka jo uskoivat Häneen.
Jos uskot Häneen, sinun on pysyttävä Sanassa, kunnes tunnet totuuden.
Tuo totuus tulee vapauttamaan sinut. Jos et ole vapaa, et ole opetuslapsi.
Saatat uskoa Jumalaan ja pääset kerran taivaaseen, -
mutta Herra ei käskenyt tehdä niin. Hän kehotti niitä, jotka jo uskoivat, -
pysymään Sanassa, kunnes tuntisivat totuuden ja se vapauttaisi heidät.
Tästä he loukkaantuivat ja sanoivat, etteivät olleet kenenkään orjia.
Sanoin viimeksi, että he olivat orjia, vaikkeivät tienneet sitä.
Lisäksi Israel oli Rooman vallan alla. Nytkin jotkut loukkaantuvat, -
kun sanon, että uskovan elämä on muutakin kuin pääsy taivaaseen.
Kun alan puhua voitollisesta elämästä, paranemisesta, ilosta, vauraudesta, -
rauhasta, voitelusta ja Pyhän Hengen lahjoista, -
uskonnolliset ihmiset hyökkäävät kimppuuni, koska suuri osa uskovista -
on omaksunut negatiivisen ja lannistetun asenteen elämään.
He ovat pelastettuja ja sinnittelevät jotenkin Kristuksen paluuta odottaen.
Kuitenkin Herra kutsui meidät elämään voitokasta elämää.
En kuitenkaan sano, ettei siihen kuuluisi kamppailuja ja ongelmia, -
kuten minun väitetään opettavan.
En ole koskaan opettanut noin, mutta opetan, että ongelmat voi voittaa.
Opetan, että voimme parantua kaikista sairauksista -
ja menestyä kaikessa, mihin ryhdymme, koska Jumala lupasi niin, -
että Jumala voi virrata kauttamme ja että ihmissuhteet voivat korjaantua.
Opetan, että voimme kokea käsittämätöntä iloa ja kirkkautta -
ja hallita elämäämme. Valitettavasti useimmat uskovat torjuvat nämä asiat.
Opetuslapseus on enemmän kuin sitä, että saamme syntimme anteeksi -
ja toivomme pääsevämme taivaaseen, kun kerran kuolemme.
Opetuslapseus on kasvamista ja voitokasta elämää sekä sitä, -
että pystymme tekemään uusia opetuslapsia.
Koko raamattukoulumme rakentuu jakeen 2. Tim. 2:2 varaan.
Sen mukaan meidän tulee opettaa Jumalan meille antamat asiat -
uskollisille miehille ja naisille, jotka voivat opettaa muita.
Siitä tässä on kyse. Meillä on kouluja muuallakin kuin täällä Coloradossa, -
jossa tulee lukuvuonna 2012―2013 opiskelemaan yli 600 opiskelijaa.
Meillä on myös 18 raamattukoulua eri puolilla maailmaa.
Tämän vuoden lopussa niitä on jo 33. Työ leviää jatkuvasti, -
ja kaikkialla ihmisten elämä muuttuu. Haluamme tehdä opetuslapsia, -
emme vain koskettaa heitä, jotta he rukoilisivat uskoontulorukouksen.
Haluamme, että ihminen alkaa elää voitollista elämää Herrassa -
ja opettaa myös muita. Tätä raamattukouluissamme tapahtuu.
Meillä on ainakin kahdeksan raamattukoulua eri puolilla USA:ta -
ja 10―12 eri puolilla maailmaa.
Monia uusia kouluja on myös tulossa.
Haluaisin näyttää lyhyen videon, jonka tv-osastomme on tehnyt.
He kävivät Atlantassa haastattelemassa Boydin pariskuntaa.
Entiset opiskelijamme Tom ja Cindy Boyd ovat avanneet siellä koulun, -
ja on suuri siunaus nähdä, että opetuslasten tekeminen jatkuu.
Jatkan ohjelman lopussa.
"Ja minkä olet kuullut minulta ja minkä monet ovat todistaneet, -
usko se luotettaville miehille, jotka sitten ovat soveliaita -
muitakin opettamaan." 2. Tim. 2:2
Muutoksentekijät Tom ja Cindy valmistuivat vuonna 2004.
Oltuaan Coloradossa harjoittelijoina -
he avasivat Charis-koulun Atlantaan elokuussa 2005.
Olimme innoissamme, kun kuulimme, että perustaisimme koulun Atlantaan.
Koulun toiminta perustuu jakeeseen 2. Tim. 2:2, -
ja olemme kiitollisia siitä, että saamme toteuttaa sitä.
Teemme opetuslapsia, jotka kertovat Jumalan rakkaudesta eteenpäin.
Tom ja Cindy ovat todistaneet, kuinka totuuden voima vapauttaa ihmisiä.
Sama opetus, joka muutti heidät, parantaa, siunaa ja eheyttää -
atlantalaisia opiskelijoita sekä saa aikaan taloudellisia läpimurtoja.
Kun opiskelijat tulevat kouluun, -
he eivät tiedä mitään tästä kaikesta, ja heidän elämänsä on sekaisin.
Ensimmäisenä vuonna he saavat hyvää opetusta ja ymmärrystä, -
Jumalan armo ja rakkaus juurtuvat heidän sydämiinsä -
ja Jumala näyttää heille elämän, josta he eivät tienneet mitään.
Esimerkki tästä on Arlene Passmore, joka valmistui vuonna 2011.
Arlene palveli USA:n ilmavoimissa ennen kuin alkoi ajaa päivittäin -
nelisen sataa kilometriä kouluun.
Matka ei ollut aina helppo, -
koska siihen meni yli kaksi tuntia aamuin illoin, yhteensä siis 4,5 tuntia.
Matkoihin meni enemmän aikaa ja rahaa kuin oppitunteihin -
ja lukukausimaksuihin, mutta niillä opin paljon Herran uskollisuudesta.
Osa Jumalan uskollisuutta oli se, -
että hän sai huomata olleensa ennen raamattukoulua aikamoinen fariseus.
Sydämeni oli kova, enkä edes tiennyt sitä.
Tiesin, että jokin oli vialla, mutta halusin vain lisää tietoa Jumalasta, -
jonka jo tunsin. Hänellä oli kuitenkin minulle jotain parempaa.
Jumala ei tuominnut, mutta näytti, millainen fariseus olin.
Hän teki sen niin ystävällisesti ja rakastavasti.
Hänen rakkautensa muuttaa täysin.
Jumalan rakkaus paransi Arlenen sydämen. Hän sai juuri valmiiksi -
kolmannen opiskeluvuotensa ja samalla opintonsa, -
jotka muuttivat hänet pysyvästi.
Sitten on tämä nuori mies, Courtney Olson, joka valmistui vuonna 2012.
Hän harrastaa luolissa kiipeilyä.
Tässä Courtney Olson. Olen juuri laskeutumassa luolaan. Nyt mennään!
Harrastan luoliin laskeutumista, se on mahtavaa.
Laskeudumme köyden avulla luolan pohjalle.
Ennen innostumistaan luolista Courtney oli 15-vuotias nuori, -
joka laskeutui kovien huumeiden pohjattomaan kuiluun.
Hän aloitti tiskin alta myytävillä yskänlääkkeillä, jatkoi marihuanaan -
ja oli pian koukussa metamfetamiiniin. Vapaa pudotus vuosien riippuvuuteen.
Käytin metamfetamiinia 21-vuotiaaksi asti.
Kokeilin kaikkea: psykedeelejä, kokaiinia, heroiinia...
Pääasiallinen huumeeni oli metamfetamiini, jota käytin päivittäin.
Jumalan armo kohtasi Courtneyn ja veti hänet pimeydestä valoon.
Olin jo luovuttanut. Polvistuin huoneessani ja huusin: -
"Olen väsynyt tähän. Jumala, tiedän, että olet olemassa -
ja tiedän, että on olemassa muutakin kuin tämä. Otan sen vastaan."
Jumala vuodatti rakkautensa ylleni.
Hän kertoi hyväksyvänsä minut, ja se muutti elämäni pysyvästi.
Herra käyttää Courtneyn harrastusta muuttaakseen tämän sydämen haluja.
Jumala näyttää minulle jatkuvasti, miten läheisen suhteen -
Hän haluaa kanssani. Olen kokenut aivan upeita asioita.
Vitsailen, että minulla on oma maanalainen seurakunta luolissa.
Elokuussa 2010 aloitin Atlantan Charis-raamattukoulussa.
Olen päässyt valtavasti eteenpäin.
Täytän kutsua ja elän voitossa, jotka minulla on Kristuksessa.
Luolissa syntynyt yhteys Jumalaan ja koulun aikaansaama opetuslapseus -
yhdistyvät innostuksessa extreme-evankeliointiin.
Haluan saarnata kaukaisissa paikoissa, joihin pääsee vain jalan.
Täytän rinkkani Raamatuilla ja alan vain vaeltaa -
ja viedä evankeliumia saavuttamattomiin paikkoihin.
Sukellus Jumalan Sanaan ja rakkauteen on muuttanut Courtneyn.
Hän sanoo joka päivä: "Olet rakas poikani, johon olen mielistynyt."
Ennen tänne tuloani en kuullut tuota ääntä näin selvästi.
En ole enää entiseni. Elämäni on muuttunut täysin.
Joka vuosi yhä useampien elämä muuttuu täällä.
En osannut kuvitellakaan, miten tämä muuttaisi elämäni.
Tämä on Maseray Young, koulun ensimmäinen opiskelija, -
joka koordinoi nyt iltakursseja. CBC pelasti hänen avioliittonsa.
Täällä oppimani asiat ovat tukeneet minua ja ankkuroineet elämäni.
Atlantan Charis-raamattukoulun ansiosta olen se, joka nyt olen.
Vuonna 2008 valmistunut Carolyn vapautui lakihenkisyydestään -
raamattukoulussa ja sai kokea Jumalan armon syvemmin.
Hienoa raamattukoulussa on ollut Jumalan rakkauden, armon -
ja luonteen ymmärtäminen eri tavalla kuin koskaan ennen.
Tämä on evankeliumi, hyvä uutinen.
Pastori Kevin West myöntää, että ennen raamattukoulua -
hänellä oli ongelmia vihan kanssa. ―Kun tulin tänne, tajusin, -
ettei paha temperamentti ollutkaan todellinen identiteettini, vaan Kristus.
Nyt minulla on ongelma rakkauden, ei temperamentin kanssa.
Opiskelijat kertoivat oppineensa tuntemaan Jumalan hyvyyden.
Raamattukoulussa olen oppinut, että minulla on johtajuustaitoja.
Paras paikka oppia tuntemaan Jeesus ja Hänen käsittämätön rakkautensa.
Olen saanut ottaa vastaan ehdotonta rakkautta.
Olen juurtunut rakkauteen ja vanhurs- kauteen, jonka saamme ristin kautta.
Pääsin eroon lakihenkisyydestä ja tuomiosta sydämessäni.
Jumala rakastaa ja siunaa minua ja pitää minusta huolen, koska on Isäni.
Akateemisesti elämäni paras vuosi on ollut toinen vuoteni -
Jumalan sanan parissa täällä Charis-raamattukoulussa.
Elämäni paras sijoitus. ―On hienoa, että välit Jumalaan ovat kunnossa.
Elämäni on muuttunut. ―Opetus on vapauttanut. ―Opetamme nyt muita.
Olen saanut perustan, jota en voisi saada missään muualla.
En vaihtaisi tätä edes miljoonaan dollariin.
Kahdeksan vuoden aikana Tom ja Cindy ovat nähneet -
opiskelijoiden määrän kasvavan 14:stä 80:een. Valmistuneita on 69.
He vievät maailmaan sanomaa Jumalan armosta ja rakkaudesta.
Joka vuosi olen kiitollinen, että saan olla mukana siinä, -
kuinka ihmisten elämän suunta muuttuu täysin vuoden aikana.
Se on opetuslapseuden hedelmä.
Evankeliumi ja Jumalan armo muuttavat ihmisiä, hyvään suuntaan.
Lisätietoja Atlantan Charis-raamattukoulusta -
on ruudulla näkyvässä osoitteessa.
Eikö olekin hienoa? Minua siunasi kovasti naisen kertomus siitä, -
miten hän matkusti 4,5 tuntia päivässä ja käytti valtavasti rahaa bensiiniin.
Hänellä oli Jumalan asioiden nälkä, ja Jumala ilmestyi hänelle, -
kuten kaikille näistä ihmisistä. Olen nähnyt tämän koulun hedelmän.
Samoja asioita tapahtuu Chicagossa, näytämme videon siitä myöhemmin.
Samoja asioita tapahtuu ihmisten elämässä monella tavalla.
Tätä Jumala haluaa sinulle.
Kun Jeesus jatkoi puhettaan ihmisille Johanneksen luvussa 8, -
he loukkaantuivat kovasti kuullessaan, että heidän oli tultava vapaiksi.
Joh. 8:41. "Me emme ole aviorikoksesta syntyneitä; -
meillä on yksi Isä, Jumala."
Jeesus sanoi: "Jos Jumala olisi teidän Isänne, niin te rakastaisitte minua."
Jae 43: "Minkätähden te ette ymmärrä minun puhettani?
Sentähden, että te ette kärsi kuulla minun sanaani."
Tiedän, että jotkut katsojista loukkaantuvat, kun sanon, -
ettei pelkkä pelastuminen riitä, vaan meidän tulee olla opetuslapsia.
Ette ymmärrä minua. En halua kritisoida tai vähätellä, haluan auttaa.
Jeesuskin sanoi: "Minkätähden te ette ymmärrä minun puhettani?
Sentähden, että te ette kärsi kuulla minun sanaani."
Jae 44: "Te olette isästä perkeleestä..."
Aikamoinen väite! Muistakaa, että Jeesus puhui ihmisille, -
jotka uskoivat Häneen.
Minun täytyy myöntää, etten ehkä ymmärrä tätä täysin.
En ole varma, tarkoittaako Jeesus isästä perkeleestä puhuessaan -
vain ihmisten asennetta, jonka mukaan heillä oli jo kaikki, -
kun he kerran uskoivat Jeesukseen.
Jeesus saattoi tarkoittaa, että tuo asenne on paholaisesta.
Kaikkein tiukimmassa merkityksessä Jeesus sanoisi, -
ettei näiden ihmisten usko ollut lainkaan Raamattuun perustuvaa, -
vaan he pitivät asioita totena sitoutumatta niihin todella.
Ehkä he eivät olleet uudestisyntyneitä, tuolloin ei tosin kukaan vielä ollut.
Ihmiset alkoivat syntyä uudesti vasta, kun Jeesus oli noussut kuolleista.
Tässä vaiheessa ihmiset olivat Vanhan liiton pyhien kaltaisia.
En siis ole varma, mitä tämä tarkoittaa, mutta haluan sanoa, -
etteivät nämä Jeesuksen sanat taatusti merkinneet mitään hyvää.
Puhuipa Jeesus asenteesta tai mistä tahansa, -
kyse on pahasta asiasta.
En halua, että Jeesus sanoo minulle: "Olet isästä Perkeleestä", -
tarkoittipa Hän sen millä tavalla vain.
Siksi puhun siitä, että monet vastustavat elämistä täysin Jumalalle.
Tiedätte pääsevänne taivaaseen, ja se riittää, ette halua sen enempää.
"Jumala, sitouduin Sinuun 20 vuotta sitten, nähdään sitten taivaassa.
Sitä ennen aion pitää hauskaa, älä sotkeudu elämääni."
Jos ajattelet näin, uskon, että Jeesus sanoisi: "Olet isästä perkeleestä", -
niin kuin Hän sanoi näille ihmisille, eikä se ole mitään hyvää.
Jumala haluaa, että olet opetuslapsi. Siihen Hän on meidät kutsunut.
Se on kaiken tarkoitus. Jumala on kutsunut meidät opetuslapseuteen.
Tiesitkö, että ihmiset, jotka todistivat Atlantan-koulusta kertovalla videolla, -
olivat jo uskovia ennen kouluun tuloaan, joka ikinen heistä?
Nuori mies, joka oli vapautunut huumeista, -
oli jo kohdannut Jumalan niin, että se oli muuttanut hänen elämänsä.
Silti hän koki kuvailemansa valtavan muutoksen vasta, -
kun hän alkoi mennä syvemmälle Jumalan sanaan.
Samoin on kaikkien näiden ihmisten laita. He olivat jo uudestisyntyneitä, -
mutta halusivat jotain lisää.
Veljet ja sisaret, Jumala on kutsunut meidät tekemään opetuslapsia.
Jos jokaisesta ihmisestä, joka tunnustaa olevansa kristitty, -
tulisi myös opetuslapsi, -
ja he kokisivat tämän vapauden, he voisivat vapauttaa muita, -
ja näkisimme muutoksen perheessämme, maassamme -
ja seurakunnassamme. Jumala on kutsunut meidät opetuslapseuteen.
Andrewin opetussarja evankelioinnista ja opetuslapseudesta -
on saatavissa CD- tai DVD-levyillä sellaisena kuin se on esitetty tv:ssä, -
mutta ilman suomenkielistä tekstitystä.
Sarjan toinen osa käsittelee sitä, mikä opetuslapsi on.
Se on saatavissa kolmella punnalla, mutta jos sinulla ei ole varaa siihen, -
tarjoamme sen ilmaiseksi.
Opetuslapseutta käsittelevän sarjani toinen osa on tarjolla viimeistä päivää.
Sen aihe on "Kuka on opetuslapsi?", ja siihen sisältyy opetus -
Johanneksen luvusta 8, jossa Jeesus puhui Häneen uskoville siitä, -
mitä heidän pitäisi tehdä, jotta olisivat todellisia opetuslapsia.
Tällaista opetusta ei kuule usein, ja sarjan toinen osa on tänään -
saatavilla viimeistä päivää, joten se kannattaa tilata nyt.
Muista, että voit tilata sarjan lisäksi myös koko opetuslapseuspaketin.
Puhelinlinjamme on tänään suljettu lomapäivän vuoksi, -
mutta tavoitat meidät aina nettisivujemme kautta.
Osoitteesta www.awmi.net voit tilata aineistoa joka päivä kellon ympäri.
Nettisivuilla on päivän opetuksen lisäksi paljon muuta aineistoa, -
joka on vapaasti ladattavissa, sekä yli 400 opetusta.
Jos haluat kirjoittaa meille, käytä ruudulla näkyvää osoitetta.
Kiitämme lahjoittajia heidän tuestaan.
Tietoa Andrewin tulevista tapahtumista.
Tule tapaamaan Andrewia ja anna Jumalan sanan muuttaa elämäsi.
Andrew on leirillä Charlottessa 9―14.9.2012 -
sekä leirillä Johnson Cityssä 15.―16.9.2012.
Hän on myös Colorado Springsissä Charis-keskuksessa 30.9.2012 -
Lisää tietoa Andrewin tapahtumista -
on osoitteessa www.awme.net.
ENNEN ―Minulle oli opetettu, -
että Jumala käyttää sairauksia tehdäkseen meistä vahvempia.
Ihmiset sanoivat: "Jumala yrittää opettaa sinulle jotain", -
"Hän ei paranna kaikkia." ―Ihmiset puhuivat seurakunnassa: -
"Jumalalla oli erilainen suunnitelma." ―Odota, kun Jumala nappaa sinut.
Tuntui, että Jumala rankaisi minua.
―Seurakunta, jossa kasvoin, keskittyi vain suorituksiin.
Olin tietämättäni todella lakihenkinen ihminen.
Lakihenkisyys tuhosi minut. ―Minulla oli huono käsitys itsestäni.
Olen aina keskittynyt lakiin. ―Syvällä uskonnossa. ―Kasvoin kirkossa.
Kirkkokuntani oli todella lakihenkinen. ―Olen taustaltani baptisti.
Olen katolilainen. ―Olin saarnaajan lapsi.
Kasvoin lähetyskentällä ja tulin uskoon 4-vuotiaana.
Olen käynyt kirkossa 5-vuotiaasta. ―Pelastuin 8-vuotiaana.
Pelastettu ja jumissa.
JÄLKEEN ―Kuulimme Andrew Wommackista.
Hän torjui sen kaiken Raamatulla. ―Hän selittää Raamattua kauniisti.
Olen päässyt siitä yli sisäisesti. Olen aivan eri ihminen.
Kun vihdoin tajusin totuuden, se oli mahtavaa.
Se on sitä yhä edelleen.
Hänen opetuksensa oli vapauttavaa.
―Se kosketti, koska en tiennyt, ettemme joudu tilille synneistämme.
Raamatussa on nyt järkeä. Hän on uskollinen Raamatun tekstille.
Meidän ei tarvitsekaan suorittaa, että ansaitsisimme suhteen Jumalaan.
Ei uskontoa, vaan suhde.
Kaikki, mitä olen koko ikäni opiskellut, alkoi upota minuun.
Henki sai kaikki asiat järjestymään.
Jokin naksahti, ja yhtäkkiä asioista tuli niin tosia ja ymmärrettäviä.
Sain sisäisen ilmestyksen. ―Istuin sivuhuoneessa ja itkin.
Yhtäkkiä Raamatussa on järkeä. ―Elän Jumalan siunauksissa.
Elämäni muuttui, paremmaksi. ―Elämästä on tullut parempaa.
Elämä on hyvää, kun on toivoa. ―Jumala on vain niin hyvä.
Meillä on elämä, toisin kuin ennen. ―Löysin voiton, jota minulla ei ollut.
Iloitsen hänen antautumisestaan Herralle, koska niitän sen hedelmiä.
Andrew Wommack Ministries muuttaa maailmaa yksi elämä kerrallaan.
Andrew Wommack Ministries toimii eri puolilla maailmaa.
Osoitteesta www.awmi.net löydät sinua lähinnä olevan toimipisteen.
MUUTA ELÄMÄSI. MUUTA MAAILMA.
Suomennos: Anni Lähteenmäki